CK ไม่พลาดประมูลไฮปรีดเทรนเชื่อม 3 สนามบิน ตบเท้าเข้าซื้อซองรายที่ 11
มาช้าแต่ชัวร์! CK ไม่พลาดประมูลไฮปรีดเทรนเชื่อม 3 สนามบิน ตบเท้าเข้าซื้อซองรายที่ 11
25 มิ.ย. 2561

ผู้สื่อข่าวรายงานว่า รายงานข่าวจากการรถไฟแห่งประเทศไทย (รฟท.) เปิดเผยว่า ในช่วงเช้าวันนี้ (25 มิ.ย.) มีผู้เข้าซื้อเอกสารประมูลโครงการรถไฟความเร็วสูงเชื่อม 3 สนามบิน มูลค่ากว่า 2 แสนล้านบาทเพิ่มเติมอีก 2 ราย ได้แก่ บมจ.ช.การช่าง (CK) และ China Railway Construction Corporation Limited (CRCC)
ล่าสุด ในช่วงตั้งแต่ 18 -25 มิ.ย.2561 มีเอกชนเข้ามาซื้อเอกสารประมูลแล้ว จำนวน 12 ราย ประกอบด้วย บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS, บริษัทเจริญโภคภัณฑ์ โฮลดิ้ง จำกัด (ซีพี), บริษัท เอนเนอร์ยี คอมเพล็กซ์ จำกัดซึ่งเป็นบริษัทย่อยของบริษัท ปตท จำกัด (มหาชน) หรือ PTT, บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ
อีกทั้ง บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD, บริษัท อิโตชู คอร์ปอเรชั่น จำกัด, บริษัท ชิโนไฮโดร คอร์ปอเรชั่น ลิมิเต็ด, บริษัท ซิโน-ไทย เอ็นจิเนียริ่งแอนด์คอนสตรัคชั่น จำกัด (มหาชน) หรือ STEC,บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM , บริษัท ฟูจิตะ คอร์ปอเรชั่น (ไทยแลนด์) จำกัด,บริษัท ช.การช่าง จำกัด (มหาชน) หรือ CK และ China Railway Construction Corporation Limited
ทั้งนี้ รฟท.กำหนดเวลาการขายเอกสารการคัดเลือกเอกชนในวันที่ 18 มิ.ย.- 9 ก.ค.61 เวลา 9.00 -12 .00 น. และ เวลา 13.00- 15.00 น. และเปิดรับซอง เอกสารเสนอราคาในวันที่ 12 พ.ย. 61 และประกาศรายชื่อผู้ชนะ วันที่ 13 พ.ย.61